b'\n_START_ARTICLE_\nVladimir Dal\n_START_PARAGRAPH_\nVladimir Ivanovit\xc5\xa1 Dal (ka: Dahl, \xd0\x92\xd0\xbb\xd0\xb0\xd0\xb4\xd0\xb8\xd0\xbc\xd0\xb8\xd1\x80 \xd0\x98\xd0\xb2\xd0\xb0\xd0\xbd\xd0\xbe\xd0\xb2\xd0\xb8\xd1\x87 \xd0\x94\xd0\xb0\xd0\xbb\xd1\x8c) (22. november (10. november vana kalendri j\xc3\xa4rgi) 1801 Lugansk \xe2\x80\x93 4. oktoober (22. september vana kalendri j\xc3\xa4rgi) 1872 Moskva) oli vene leksikograaf, mahukaima vene keele s\xc3\xb5naraamatu autor._NEWLINE_Vladimir Dali isa oli taani arst Johan Christian von Dahl. Dal teenis vene merev\xc3\xa4es ning \xc3\xb5ppis seej\xc3\xa4rel meditsiini Tartu \xc3\xbclikoolis. Aastal 1832 avaldas ta oma esimese muinasjutukogu. Aastal 1838 valiti ta Venemaa Teaduste Akadeemia liikmeks._NEWLINE_Dal s\xc3\xb5brustas ka Aleksandr Pu\xc5\xa1kiniga, kes v\xc3\xa4rsistas m\xc3\xb5ned tema muinasjutud._NEWLINE_Tema peateos, vene keele seletav s\xc3\xb5naraamat (\xd0\xa2\xd0\xbe\xd0\xbb\xd0\xba\xd0\xbe\xd0\xb2\xd0\xbe\xd0\xb9 \xd1\x81\xd0\xbb\xd0\xbe\xd0\xb2\xd0\xb0\xd1\x80\xd1\x8c \xd0\xb6\xd0\xb8\xd0\xb2\xd0\xbe\xd0\xb3\xd0\xbe \xd0\xb2\xd0\xb5\xd0\xbb\xd0\xb8\xd0\xba\xd0\xbe\xd1\x80\xd1\x83\xd1\x81\xd1\x81\xd0\xba\xd0\xbe\xd0\xb3\xd0\xbe \xd1\x8f\xd0\xb7\xd1\x8b\xd0\xba\xd0\xb0) ilmus 1863\xe2\x80\x931866 neljas k\xc3\xb6ites._NEWLINE_UNESCO kuulutas 2000. aasta Rahvusvaheliseks Vladimir Dali aastaks._NEWLINE_Vladimir Dal on maetud Moskva Vagankovo kalmistule.'